paragraph_text: Opus Anglicanum ili engleski vez je fini vez u srednjovjekovnoj Engleskoj koji se radio za crkvenu ili sekularnu svrhu na odjeći, visećim tkaninama i ostalom tekstilu, često uz uporabu zlatnih ili srebrnih niti na bogatoj baršunastoj ili lanenoj potci. Engleski je vez bio na glasu kao najbolji u Europi i zato je bila diljem Europe velika potražnja za njime, osobito u razdoblju od 12. do 14. stoljeća te je bio luksuzni proizvod koji je često bio predmet diplomatskih darova.